Diari Oficial de la Generalitat Valenciana


Sumari del DOGV 4566, del 14-08-2003 (2003/9183)

ACORD de 3 de juny de 2003, del Govern Valencià, pel qual s'autoritza determinada transferència de crèdit del capítol IV al II del programa 323.10, Promoció de la Dona, així com un ajust en l'annex de transferències corrents del programa mencionat, que implica l'habilitació de dues línies de subvenció nominatives i la supressió d'una línia genèrica, per import total de cent trenta mil tres-cents euros (130.300 euros). Exp. 16.021/03-118.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4566

Data del DOGV
:   14-08-2003

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2003/9183


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 3 de juny de 2003, del Govern Valencià, pel qual s'autoritza determinada transferència de crèdit del capítol IV al II del programa 323.10, Promoció de la Dona, així com un ajust en l'annex de transferències corrents del programa mencionat, que implica l'habilitació de dues línies de subvenció nominatives i la supressió d'una línia genèrica, per import total de cent trenta mil tres-cents euros (130.300 euros). Exp. 16.021/03-118. [2003/9183]
  
El Consell de la Generalitat, en la reunió del dia 3 de juny de 2003, va adoptar l'acord següent:
  
En desplegament del Pla de Mesures per a Combatre la Violència, la Conselleria de Benestar Social ha proposat subscriure dos convenis de col·laboració:
  
a) Amb la Fundació OVSI a fi d'assegurar el manteniment i correcte funcionament del sistema de protecció a las víctimes de maltractaments físics i psíquics en situació de greu risc a la Comunitat Valenciana.
  
b) Amb la Universitat de València i la Fundació Universitat Empresa de València-ADEIT per a el desenvolupament del "Màster d'Agents d'Igualtat 4 ª Edició" que té per objecte la formació d'agents que atenen els centres d'informació, formació i assessorament que permeten a la dona la incorporació a la vida laboral, cultural, social, etc. (Projecte RAIM).
  
Per a donar cobertura pressupostària a estes actuacions, es proposa habilitar dues línies de subvenció nominatives en l'annex de transferències corrents del programa 323.10, Promoció de la Dona, que es finançaran a càrrec de la línia T2789 "Assessorament jurídic per a dones" que se suprimix, ja que s'ha considerat convenient executar la finalitat de la línia mencionada a càrrec del capítol II del programa pressupostari indicat, mitjançant la contractació d'una empresa especialitzada en el servici d'assistència telefònica per a l'assessorament jurídic de dones a la Comunitat Valenciana.
  
En conseqüència, i en virtut del que disposen els articles 18 i 19 de la Llei 12/2002, de 27 de desembre, de Pressupostos de la Generalitat Valenciana per a l'exercici 2003, el Govern Valencià
  
ACORDA
  
Primer
  
S'autoritza la minoració de crèdit en l'aplicació pressupostària 13.98.160.55.1 per import de 26.648 euros.
  
Segon
  
S'autoritza l'augment de crèdit en l'aplicació pressupostària 67.26.435.08.7 per import de 26.648 euros.
  
Tercer
  
S'autoritza l'habilitació en l'annex de transferències corrents del programa 323.10, Promoció de la Donar, de les línies de subvenció que a continuació es detallen:
  
Codi: T5309
  
Denominació: Conveni Màster Agents d'Igualtat
  
Import: 13.500
  
Beneficiaris previstos: Fundació Universitat-Empresa de València-ADEIT
  
Entitat col·laboradora
  
Normativa reguladora: Conveni.
  
Descripció i finalitats: Finançar parcialment l'import de la matrícula del Màster d'Agents d'Igualtat 4ª edició a residents a la Comunitat Valenciana
  
Tipus: Nominativa
  
Aportació GV no condicionada: 13.500
  
Aportació GV condicionada
  
Aportació externa
  
Codi: T5387
  
Denominació: Conveni Fundació OVSI
  
Import: 90.152
  
Beneficiaris previstos: Fundació OVSI
  
Entitat col·laboradora
  
Normativa reguladora: Conveni.
  
Descripció i finalitats: Manteniment i correcte funcionament del sistema de protecció a les dones víctimes de maltractaments físics i psíquics en situacions de greu risc.
  
Tipus: Nominativa
  
Aportació GV no condicionada: 90.152
  
Aportació GV condicionada
  
Aportació externa
  
Quart
  
S'autoritza la modificació en l'annex de transferències corrents del programa 323.10, Promoció de la Dona, de la línia de subvenció T2789 "Assessorament jurídic per a dones" que implica la seua supressió.
  
Línia Denominació Minoració fons
  
 no condicionats
  
T2789 Assessorament jurídic per a dones -130.300 euros
  
València, 3 de juny de 2003.- El vicepresident i secretari del Govern Valencià: José Joaquín Ripoll Serrano.